Ahoj Marek mám dva návrhy na valné zhromaždenie.

Prvý Bod

Navrhujeme, aby z príspevku uznanému športu bola zákonom stanovená čiastka na aktívnych športovcov do 23 rokov zasielaná klubom priebežne štvrťročne. Je dôležité upozorniť pred hlasovaním, že aj vyúčtovanie bude nutné následne zasielať štvrťročne.

Odôvodnenie: v roku 2020 bola klubom táto suma zaslaná 9.11.2020, pričom federáciou stanovený termín vyúčtovania bol 15.12.2020. K reálnemu použitou zdrojov tak došlo ešte pred ich prijatím. Keďže je potrebné zverejňovať použitie prostredníctvom transparentného účtu, vyzerá to navonok aj pre federáciu veľmi zle. Ide len o časť zdrojov, ktoré má federácia v dispozícii počas roka, preto veríme, že to neovplyvní možnú reprezentačnú prípravu. Je možné uvažovať aj o polročnom vyplatení príspevku.

Druhý bod

Navrhujeme, aby príspevok podľa §69, ods. 4, bod a - časť rozpočtu určená na aktívnych športovcov do 23 rokov bola zvýšená na 25% z pôvodných 15%.

Odôvodnenie: práve práca s mládežou prináša možnosť žiadať o rozpočtované príspevky na uznaný šport. Preto si myslíme, že by bolo fajn posilniť túto kompetenciu aj finančne. Určite si zástupcovia klubov všimli, že sa členská základňa juniorov a espoir výrazne rozrastá asi aj z dôvodu lepšieho finančného zabezpečenia. Sme presvedčení, že je potrebné rozširovať juniorskú základňu. Momentálne je určený minimálny príspevok a to sa týka práve petangu. Ak by v budúcnosti došlo k tomu, že príspevok na uznaný šport sa bude skutočne prepočítavať na počet juniorov a ich výsledky, budeme tak mať možnosť získať vyšší rozpočet aj pre ostatné aktivity federácie.